Document ID: 32004R0130

Κανονισμός (ΕΚ) αριθ. 130/2004 της Επιτροπής
της 26ης Ιανουαρίου 2004
σχετικά με την τροποποίηση του κανονισμού (ΕΚ) αριθ. 1518/2003 για τις λεπτομέρειες εφαρμογής του καθεστώτος των πιστοποιητικών εξαγωγής στον τομέα του χοιρείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως της αγοράς στον τομέα του χοιρείου κρέατος(1), και ιδίως το άρθρο 8 παράγραφος 2, το άρθρο 13 παράγραφος 12 και το άρθρο 22,
Εκτιμώντας τα ακόλουθα:
(1) Λόγω των δυσχερειών που αντιμετωπίζει σήμερα η αγορά χοιρείου κρέατος, είναι αναγκαία η υποστήριξή της με τη χορήγηση επιστροφών κατά την εξαγωγή για τα προϊόντα του κωδικού ΣΟ 0203.
(2) Το άρθρο 2 παράγραφος 1 του κανονισμού (ΕΚ) αριθ. 1518/2003 της Επιτροπής(2), ορίζει τη διάρκεια ισχύος των πιστοποιητικών εξαγωγής σε ενενήντα ημέρες από την ημερομηνία έκδοσής τους. Ωστόσο, για την ταχεία ανακούφιση της αγοράς καθώς και για τη βελτίωση του επιπέδου των τιμών της αγοράς, πρέπει να ενθαρρυνθούν οι φορείς ώστε να εκτελούν ταχύτερα τις εξαγωγές για τις οποίες προβλέπεται επιστροφή. Πρέπει, λοιπόν, να οριστεί συντομότερη διάρκεια ισχύος των πιστοποιητικών εξαγωγής που εκδίδονται στο πλαίσιο του εν λόγω μέτρου.
(3) Δεδομένης της αύξησης των επιστροφών σε σχέση με προηγούμενα έτη, είναι απαραίτητη η προσαρμογή του ποσού των εγγυήσεων που καθορίζονται στο παράρτημα I του κανονισμού (ΕΚ) αριθ. 1518/2003.
(4) Συνεπώς, πρέπει να τροποποιηθεί ο κανονισμός (ΕΚ) αριθ. 1518/2003.
(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1518/2003 τροποποιείται ως εξής:
α) στο άρθρο 2 παράγραφος 1 προστίθεται το ακόλουθο εδάφιο:"Ωστόσο, για τα προϊόντα του κωδικού ΣΟ 0203, τα πιστοποιητικά εξαγωγής που εκδίδονται το Φεβρουάριο του 2004 ισχύουν έως το τέλος του δεύτερου μήνα που έπεται του μήνα έκδοσής τους ενώ τα πιστοποιητικά που εκδίδονται το Μάρτιο του 2004 ισχύουν έως το τέλος του μήνα που έπεται του μήνα έκδοσής τους."
β) το παράρτημα Ι αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται στα πιστοποιητικά εξαγωγής που ζητούνται από τις 27 Ιανουαρίου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Ιανουαρίου 2004.

Labels: 3
17